Sciant presentes et posteri quod cum Stephanus Matiscensis episcopus et Vicardus decanus et Raynaldus cantor et alii canonici ecclesie ad sepulturam domni Raynaldi Balgiacensis invicem convenissent, domnus de Balgiaco et Ulricus filius ejus, pro anima domni Raynaldi, X solidos quos in colonia de Ayguerruels exigebat ecclesie Beati Vincentii donaverunt, et in predicta colonia pacem tenere juraverunt. Actum est autem hoc in presentia domni Umberti, quondam Lugdunensis archiepiscopi tunc carthusiensis monachi et prioris de Seillonis, Christiani de Silva prioris Sancti Petri, Artaldi vicecomitis, Rollanni de Asneriis, Bernardi de Monte Girberti, Gaufridi Martini, Ugonis de Loaisia, Flament. Quam eamdem donationem laudavit et sacramento firmavit Raynaldus filius ejus in ecclesia Sancti Benigni, dominica qua cantatur «Judica me Domine et discerne», in presentia prioris de Seillonis, prioris Sancti Petri, Raynaldi cantoris, domnus Balgiacus, Umberti de Branciono, Willelmi Viriaci.